Gereformeerde kerk Bloemfontein-Oos - Wikipedia
Gereformeerde kerk Bloemfontein-Oos
Die Gereformeerde kerk Bloemfontein-Oos was die derde oudste gemeente van die GKSA in die Vrystaat se hoofstad, Bloemfontein, maar het in 2007 ontbind, waarna lidmate ingeskakel het by die moedergemeente Bloemfontein, wat op sy beurt in 2013 ontbind het.
Sluit in Bob Reigerpark
Belydende lidmate 143 (2001)
Dooplidmate 41 (2001)
Adres Hoewe 162
Ou Thaba Nchuweg
Afgestig van Bloemfontein
Eerste predikant J.J.H. Booysen, James John Herman (1950–1969)
Datum ontbind 2007
Die Gereformeerde kerk Bloemfontein-Oos, waarvan ds. J.J.H. Booysen die hoeksteen gelê het op 12 Junie 1965.
Ds. J.H. Coetzee, leraar van 1976 tot 1984.
Die eerste sooi van die kerkgebou word gespit. Van links: Piet Knoester (boukontrakteur), ds. J.J.H. Booysen en sy vrou (voor), en oudl. Burger Olivier.Knoester het ook die destydse NG Gemeente Rodenbeck se kerk gebou.
Die Gereformeerde kerk Bloemfontein het in die veertigerjare buitedienste begin hou op Shannon, ’n kleinhoewegebied aan die oostekant van die stad, noord van Heidedal en oos van Bloemspruit. Tydens die Tweede Wêreldoorlog was dit swaar om ’n boupermit te kry; daarom het die kerkraad van die moedergemeente ’n sinkpakhuis by ene Glover gekoop. In 1949 het Bloemfontein-Oos afgestig. Later kon die moedergemeente die eerste, beskeie saalkerk oprig wat tot 1966 in gebruik was. Vir dié gebou het die Gereformeerde kerk Burgersdorp hul ou preekstoel skenk. Dit het van vanaf 1965 tot 2005 in ’n pakhuis op ’n plaas gestaan en is toe aan Burgersdorp teruggegee, wat dit gerestoureer en aan die Gereformeerde kerk Graaff-Reinet geskenk het.
Nadat die ou saalkerk te klein geraak het, is ’n nuwe gebou in 1965 opgerig. Einde 1997 het die gemeente 140 belydende en 57 dooplidmate gehad en die moedergemeente onderskeidelik 181 en 32. Kort voordat die moedergemeente ook ontbind het (2013), was daar net 102 belydende en 19 dooplidmate.
Die gemeente het die gebiede Bob Rogerspark en die Bloemspruit-hoewes asook die Grootvlei-gevangenis en Lugmagbasis Bloemspruit beslaan.
Booysen, James John Herman, 1950 – 20 September 1969 (oorlede in die amp)
Aucamp, dr. Marius, 1970 – 1974
Coetzee, Jan Hendrik, 1976 – 1984 (aanvaar sy emeritaat)
Lourens, dr. Pieter Kruger, 1984 – 2008 (waarna Bloemfontein/Brandfort 2008 – 2013)
(en) Die destydse Gereformeerde kerk Bloemfontein-Oos aan die Ou Thaba Nchupad, Shannon, Bloemspruit. URL besoek op 12 Desember 2015.
Ontsluit van "https://af.wikipedia.org/w/index.php?title=Gereformeerde_kerk_Bloemfontein-Oos&oldid=1666141"
Last edited on 25 April 2018, at 09:14